คือมีเพศสัมพันธ์กับแฟนเมื่อ 6 ก.ค กินยาคุมฉุกเฉินตัวยาแบบ1เม็ดคะ คะ ผ่านมา14วันแล้วมีเลือดออกมาจากช่องคลอดคะสีน้ำตาล จะท้องไหมคะเครียดมาก
สวัสดีค่ะ หากได้ทานยาคุมฉุกเฉินหลังจากที่มีเพศสัมพันธ์ภายในไม่เกิน 12 ชั่วโมง ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะหลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ โดยอาจออกได้นาน 1-4 วัน แต่บางรายอาจไม่มีก็ได้ค่ะสำหนับเลือดที่ออกหลังจากทานยาคุมฉุกเฉินไปนาน 14 วันดังกล่าว อาจไม่ใช่เลือดที่เกิดจากผลข้างเคียงของยา แต่อาจเป็น- เลือดประจำเดือน ซึ่งในช่วง 1-2 วันแรกก่อนประจำเดือนมา อาจมีเลือดสีน้ำตาลออกมาก่อนได้- มีการติดเชื้อในช่องคลอด หรือมีมดลูกอักเสบ แต่จะมีอาการปวดท้องน้อยและตกขาวที่ผิดปกติร่วม- ผลข้างเคียงจากการทานยาอื่นๆ หากทานอยู่ เช่น ยาสตรี สมุนไพร อาหารเสริมต่างๆหากหลัวจากนี้ 1-2 วัน ได้มีเลือดประจำเดือนสีแดงออกมา โดยมานาน 2-7 วัน ก็จะถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นค่ะ แต่หากไม่มีเลือดประจำเดือนตามมา ก็อาจลองตรวจหาการตั้งครรภ์ดูค่ะ หากตรวจไม่พบ แต่ยังคงมีเลือดออกผิดปกติมาอีกเรื่อยๆ ก็ควรไปพบสูติ-นรีแพทย์เพื่อตรวจค่ะ